CELEX: 32006R1840
Language: hr
Date: 2006-12-11 00:00:00
Title: Uredba Vijeća (EZ) br. 1840/2006 od 11. prosinca 2006. o izmjeni Uredbe (EZ) br. 74/2004 kojom se uvodi konačna kompenzacijska pristojba na uvoz pamučne posteljine podrijetlom iz Indije

11/Sv. 030
            
            
               HR
            
            
               Službeni list Europske unije
            
            
               136
            
         32006R1840
   
               L 355/4
            
            
               SLUŽBENI LIST EUROPSKE UNIJE
            
            
               11.12.2006.
            
         
      UREDBA VIJEĆA (EZ) br. 1840/2006
   od 11. prosinca 2006.
   o izmjeni Uredbe (EZ) br. 74/2004 kojom se uvodi konačna kompenzacijska pristojba na uvoz pamučne posteljine podrijetlom iz Indije
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 2026/97 od 6. listopada 1997. o zaštiti od subvencioniranog uvoza iz zemalja koje nisu članice Europske zajednice (1) (izvorna Uredba),
   uzimajući u obzir članak 2. Uredbe Vijeća (EZ) br. 74/2004 od 13. siječnja 2004. o uvođenju konačne kompenzacijske pristojbe na uvoz pamučne posteljine podrijetlom iz Indije (2) (izvorna Uredba),
   uzimajući u obzir prijedlog Komisije nakon savjetovanja sa Savjetodavnim odborom,
   budući da:
   A.   PRETHODNI POSTUPAK
   
   
               (1)
            
            
               Vijeće je Uredbom (EZ) br. 74/2004 uvelo konačnu kompenzacijsku pristojbu na uvoz u Zajednicu pamučne posteljine koja spada pod oznake KN ex 6302 21 00 (oznake TARIC 6302210081, 6302210089), ex 6302 22 90 (oznaka TARIC 6302229019), ex 6302 31 00 (oznaka TARIC 6302310090) i ex 6302 32 90 (oznaka TARIC 6302329019) podrijetlom iz Indije. Zbog velikog broja kooperanata proizvođača izvoznika predmetnog proizvoda u Indiji, odabran je uzorak u skladu s člankom 27. osnovne Uredbe i uvedeni su pojedinačni iznosi pristojbe u rasponu od 4,4 % do 10,4 % za trgovačka društva uključena u uzorak, dok je drugim trgovačkim društvima kooperantima koja nisu bila uključena u uzorak određena pristojba u iznosu od 7,6 %. Preostali iznos pristojbe od 10,4 % uveden je za sva ostala trgovačka društva.
            
         
               (2)
            
            
               Članak 2. Uredbe (EZ) br. 74/2004 predviđa da kad bilo koji novi proizvođač izvoznik iz Indije dostavi Komisiji dovoljno dokaza da u Zajednicu nije izvozio proizvode opisane u članku 1. stavku 1. tijekom razdoblja ispitnog postupka (od 1. listopada 2001. do 30. rujna 2002.) (prvi kriterij), da nije povezan s nekim od izvoznika ili proizvođača u Indiji koji podliježu mjerama protiv subvencioniranog uvoza koje je uvela navedena Uredba (drugi kriterij), te da je doista izvozio u Zajednicu predmetne proizvode nakon razdoblja ispitnog postupka na kojem se temelje mjere, ili da je preuzeo neopozivu ugovornu obvezu izvoza značajne količine u Zajednicu (treći kriterij), tada se članak 1. stavak 3. navedene Uredbe može izmijeniti tako da se novom proizvođaču izvozniku dodijeli iznos pristojbe koji se primjenjuje na trgovačka društva kooperante koja nisu uključena u uzorak, odnosno 7,6 %.
            
         
               (3)
            
            
               Izvorna je Uredba dvaput izmijenjena uredbama o izmjeni, tj. Uredbom Vijeća (EZ) br. 2143/2004 (3) i Uredbom Vijeća (EZ) br. 122/2006 (4). Obje su uredbe popisu proizvođača izvoznika iz Indije u Prilogu Uredbi dodale nazive onih trgovačkih društava koja izvoze predmetni proizvod podrijetlom iz Indije koja su uvjerila službe Komisije da ispunjavaju kriterije koji su postavljeni u izvornoj Uredbi.
            
         B.   ZAHTJEVI NOVIH IZVOZNIKA/PROIZVOĐAČA
   
   
               (4)
            
            
               Devetnaest trgovačkih društava iz Indije podnijelo je zahtjev za dodjelu jednakog statusa kao i trgovačka društva kooperanti u izvornom ispitnom postupku koja nisu bila uključena u uzorku (status novog izvoznika/proizvođača) od objave prethodne Uredbe o izmjeni.
            
         
               (5)
            
            
               Predmetnih 19 podnositelja zahtjeva su:
               
                           Trgovačko društvo podnositelj zahtjeva
                        
                        
                           Mjesto
                        
                     
                           B.K.S. Textiles Private Limited
                        
                        
                           Coimbatore
                        
                     
                           Indian Arts & Crafts Syndicate (IACS)
                        
                        
                           New Delhi
                        
                     
                           Mittal International
                        
                        
                           Panipat
                        
                     
                           Esskay International
                        
                        
                           Mumbai
                        
                     
                           Opera Clothing
                        
                        
                           Mumbai
                        
                     
                           Govindji Trikamdas & Co.
                        
                        
                           Mumbai
                        
                     
                           Navnitlal Private Limited
                        
                        
                           Mumbai
                        
                     
                           Tulip Exim
                        
                        
                           Mumbai
                        
                     
                           Aarthi – A1 – Traders
                        
                        
                           Karur
                        
                     
                           Anjani Synthetics Limited
                        
                        
                           Ahmedabad
                        
                     
                           Home Concepts
                        
                        
                           New Delhi
                        
                     
                           Siyaram Silk Mills Limited
                        
                        
                           Mumbai
                        
                     
                           Ramlaks Exports Pvt. Ltd
                        
                        
                           Mumbai
                        
                     
                           Oracle Exports
                        
                        
                           Mumbai
                        
                     
                           Sellon Dynamics
                        
                        
                           Mumbai
                        
                     
                           Synthesis Home Textiles
                        
                        
                           Karur
                        
                     
                           Devtara Industries
                        
                        
                           Muradnagar
                        
                     
                           Summer India Textile Mills
                        
                        
                           Salem
                        
                     
                           Prathishta Weaving and Knitting
                        
                        
                           Coimbatore
                        
                     
         
               (6)
            
            
               Četiri trgovačka društva koja su zatražila status novog izvoznika/proizvođača nisu odgovorila na upitnik kojemu je cilj bio provjeriti ispunjavaju li uvjete utvrđene člankom 2. Uredbe (EZ) br. 74/2004 te su se stoga njihovi zahtjevi morali odbaciti.
            
         
               (7)
            
            
               Jedno je trgovačko društvo dvaput vratilo upitnik, oba puta s nepotpunim podacima i proturječnim informacijama. Treći upitnik koji je poslan trgovačkom društvu nije vraćen te tako trgovačko društvo nije moglo dokazati da ispunjava kriterije za dodjelu statusa novoga izvoznika/proizvođača. Zahtjev predmetnog trgovačkoga društva je stoga odbačen.
            
         
               (8)
            
            
               Ostalih je 14 trgovačkih društava dostavilo potpune odgovore na upitnik te im je stoga odobren status novoga izvoznika/proizvođača.
            
         
               (9)
            
            
               Dokazi koje je dostavilo šest od gore navedenih izvoznika/proizvođača iz Indije smatraju se dovoljnima za određivanje iznosa pristojbe koja se primjenjuje na trgovačka društva kooperante koja nisu bila uključena u uzorku (odnosno 7,6 %) i u skladu s time se dodaju na popis izvoznika/proizvođača u Prilogu (Prilog) Uredbi (EZ) br. 74/2004.
            
         
               (10)
            
            
               Zahtjevi ostalih osam trgovačkih društava za dodjelu statusa novog izvoznika/proizvođača odbačeni su iz sljedećih razloga:
            
         
               (11)
            
            
               Sedam trgovačkih društava nije dostavilo dokaze da su predmetni proizvod izvozili u Europsku zajednicu nakon razdoblja ispitnog postupka ili da su preuzeli neopozivu ugovornu obvezu izvoza predmetnog proizvoda u značajnim količinama u Europsku zajednicu.
            
         
               (12)
            
            
               Jedno je trgovačko društvo povezano s jednim trgovačkim društvom koje se nalazi na popisu u izvornoj Uredbi te je stoga njegov zahtjev za status novog izvoznika/proizvođača odbačen budući da nije ispunilo drugi kriterij naveden u članku 2. izvorne Uredbe.
            
         
               (13)
            
            
               Trgovačka društva kojima nije dodijeljen status novog izvoznika/proizvođača obaviještena su o razlozima ove odluke te im je dana prilika da svoje stajalište dostave pismenim putem.
            
         
               (14)
            
            
               Svi su argumenti i zahtjevi koje su dostavile zainteresirane stranke analizirani i uzeti u obzir ako su opravdani,
            
         DONIJELO JE OVU UREDBU:
   Članak 1.
   Sljedeća se trgovačka društva dodaju popisu proizvođača iz Indije koji su navedeni u popisu u Prilogu Uredbi (EZ) br. 74/2004:
   
               Trgovačko društvo
            
            
               Mjesto
            
         
               Indian Arts & Crafts Syndicate (IACS)
            
            
               New Delhi
            
         
               M/s. Opera Clothing
            
            
               Mumbai
            
         
               Anjani Synthetics Limited
            
            
               Ahmedabad
            
         
               Ramlaks Exports Pvt. Ltd
            
            
               Mumbai
            
         
               Oracle Exports Home Textiles Pvt. Ltd
            
            
               Mumbai
            
         
               Summer India Textile Mills (P) Ltd
            
            
               Salem
            
         Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. prosinca 2006.
      
         
            Za Vijeće
         
         
            Predsjednik
         
         E. TUOMIOJA
         
      
   
   
      (1)  SL L 288, 21.10.1997., str. 1. Uredba kako je zadnje izmijenjena Uredbom (EZ) br. 461/2004 (SL L 77, 13.3.2004., str. 12.).
   
      (2)  SL L 12, 17.1.2004., str. 1. Uredba kako je zadnje izmijenjena Uredbom (EZ) br. 122/2006 (SL L 22, 26.1.2006., str. 3.).
   
      (3)  SL L 370, 17.12.2004., str. 1.
   
      (4)  SL L 22, 26.1.2006., str. 3.